Съсобственици сме в сграда на 3 етажа(с отстъпено право на строеж).Подпокривното пространство се пълни с пушек от комина, който собственика на първи етаж ползва с печка-камина. От седмица установих , че пушек излиза от контактите ми и от главното ми табло на етажа. Предупредих го , но без резултат. Комините не са ползвани никога и не са измазани от вътрешната страна. Ние се задушаваме, а и възниква реалена опасност от пожар. Как да реша проблема със съседа? На добра воля не става.




Проблем с комина на съсобственик
================================

 

Здравейте! Коминът и подпокривното пространство са общи част в етажната собственост. Тоест, всеки етажен собственик може да го ползва, така че да не пречи на останалите етажни собственици. В случая, щом Вие не можете доброволно да разрешите проблема, можете да предявите иск по чл. 109 ЗС, с който да осъдите съседа да преустанови всяко действие, което оказва вредно въздействие върху Вас, а също и всяко действие, което Ви пречи да ползвате общите части.


